पाएं अपने शहर की ताज़ा ख़बरें और फ्री ई-पेपरडाउनलोड करें
घर की मालकिन ने किरायेदेर को घरे निकाला तो गुस्से में आए किरायेदार ने उसकी एक्टिवा चोरी करके पूर्जा-पुर्जा कर दूसरी में फिट कर दिए। पीड़ित महिला को पता लगा तो थाना नकोदर में कंप्लेंट दी। जांच के बाद नकोदर के रहने वाले किरायेदार पुष्कर गुप्ता और रिंकू के खिलाफ आईपीसी की धारा 420, 379 और 34 आईपीसी की के तहत पर्चा दर्ज कर लिया है।
इस संबंध में गुरु नानक पुरा मोहल्ले की रहने वाली सुनीता वर्मा ने बताया कि वह सिलाई का काम करती हैं। उन्होंने पुष्कर गुप्ता को घर में कमरा किराये पर दे रखा था। पुष्कर के साथ उसके माता-पिता भी रहते थे। वे अक्सर उनसे झगड़ा करते रहते थे। सुनीता ने बताया कि झगड़ों से परेशान होकर उनसे मकान खाली करवा लिया। एक महीने बाद उनकी एक्टिवा (पीबी 08ईएफ 3771) चोरी हो गई।
बाद में उन्हें पता चला कि पुष्कर गुप्ता ने ही मोहल्ला रौंता के रिंकू के साथ मिलकर उनकी स्कूटी चोरी की, फिर उसके पार्ट्स निकाले और किसी दूसरी या अपनी स्कूटी में फिट कर दिए। पुलिस का कहना है कि आरोपियों से पूछताछ के बाद ही पूरे मामले की सच्चाई बाहर आएगी। शुरुआती जांच के बाद केस दर्ज कर लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn